b'\n_START_ARTICLE_\nSICRIS\n_START_PARAGRAPH_\nInformacijski sistem o raziskovalni dejavnosti v Sloveniji (kratica SICRIS - Slovenian Current Research Information System) je namenjen javnemu spletnemu prikazu podatkov iz zbirke oziroma evidence izvajalcev raziskovalne in razvojne dejavnosti, ki jo vodi Javna agencija za raziskovalno dejavnost Republike Slovenije (ARRS), ter podatkov o raziskovalnih projektih in raziskovalnih programih, ki jih financira ARRS iz sredstev dr\xc5\xbeavnega prora\xc4\x8duna. Evidenca izvajalcev raziskovalne in razvojne dejavnosti vsebuje podatke o raziskovalnih organizacijah, o raziskovalnih skupinah in o raziskovalcih oziroma o raziskovalnem kadru._NEWLINE_Informacijski sistem vzdr\xc5\xbeujeta Institut informacijskih znanosti in Javna agencija za raziskovalno dejavnost Republike Slovenije.'